Ներքաղաքական լարված իրավիճակ նախագահ Թրամփի առաջին այցերի ընթացքում
Նախագահ Թրամփը սկսում է իր արտասահմանյան առաջին  ուղեևորությունները, սակայն երկրում ներքաղաքական իրավիճակը մնում է լարված: Հանրությունը շարունակում է զուգահեռներ փնտրել ներկա իրավիճակի ու նիքսոնյան շրջանի ուոթերգեյթյան սկանդալի միջև:
Նախագահ Դոնալդ Թրամփի առաջին ուղևորությունները ներառում են երեք գլոբալ հոգևոր կենտրոններ՝ Սաուդյան Արաբիա, Իսրայել և Վատիկան: «Իմ առաջնահերթությունն է ամերիկյան ժողովրդի անվտանգությունն ու շահերը, ուստի ես կամրացնեմ կապերը հին բարեկամների հետ և ձեռք կբերեմ նոր գործընկերներ»,- հայտարարել է նախագահ Թրամփը. Սաուդյան Արաբիայում նախագահ Թրամփը նախատեսում է ելույթ ունենալ իսլամի վերաբերյալ մահմեդական մի շարք առաջնորդների ներկայությամբ: Մահմեդականների վերաբերյալ նրա դիրքրոշումները մշտապես եղել են հակասական: Հակասական է նաև նախագահ Թրամփի այցելությունն Իսրայել: Այցին նախորդում է նրա կողմից ռուսական պաշտոնյաներին Իսրայելի հատուկ ծառայությունների վերաբերյալ տեղեկության տրամադրման մասին չհաստատված լուրերը: «Կարծում եմ աշխարհը չափազանց հետաքրքրված է Վաշինգտոնում ընթացող զարգացումներով, հետաքննությամբ և այս նախագահի քաղաքական ապագայով: Դա հիմնական հարցն է, և այն կհետապնդի նախագահին իր ողջ ուղևորության ընթացքում»,- ասում է փորձագետ Հևեր Քոնլին CSIS-ից ԱՄՆ-ի նախագահը կայցելի նաև Վատիկան և հանդիպում կունենա Հռոմի Ֆրանցիսկոս Պապիետ, որից հետո կուղևորվի դեպի Բրյուսել ՆԱՏՕ-ի շրջանակներում հանդիպումների համար: Նախագահ Թրամփի ուղևորության վերջին հանգրվանը Սիցիլիայի Թաորմինա քաղաքն է, ուր նախագահը կմասնակցի Մեծ յոթնյակի երկրների գագաթաժողովին: